CELEX: 31981D0093
Language: el
Date: 1981-01-30 00:00:00
Title: 81/93/ΕΟΚ: Απόφαση τής Επιτροπής τής 30ής Ιανουαρίου 1981 περί διαπιστώσεως ότι η εισαγωγή τής συσκευής μέ τήν ονομασία «P. A. R. — Vibrating Sample Magnetometer, model 155» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31981D0093

81/93/ΕΟΚ: Απόφαση τής Επιτροπής τής 30ής Ιανουαρίου 1981 περί διαπιστώσεως ότι η εισαγωγή τής συσκευής μέ τήν ονομασία «P. A. R. — Vibrating Sample Magnetometer, model 155» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 058 της 05/03/1981 σ. 0046 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιανουαρίου 1981  περί διαπιστώσεως ότι η εισαγωγή της συσκευής με την ονομασία «P.A.R. - Vibrating Sample Magnetometer, model 155» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (81/93/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1),όπως τροποποιήθηκε από τον κανονισμό (ΕΟΚ) αριθ. 1027/79 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η γερμανική κυβέρνηση, με επιστολή της της 17ης Ιουλίου 1980, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «P.A.R. - Vibrating Sample Magnetometer, model 155» που προορίζεται να χρησιμοποιηθεί στον τομέα της έρευνας, όσον αφορά τις μαγνητικές ιδιότητες των στερεών σωμάτων σε συνάρτηση με τη θερμοκρασία και το μαγνητικό πεδίο, πρέπει να θεωρηθεί ή όχι ως επιστημονική και σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 8 Ιανουαρίου 1981 στο πλαίσιο της επιτροπής δασμολογικών ατελειών προς το σκοπό της εξετάσεως της προκειμένης περιπτώσεως ·  ότι από την εξέταση αυτή συνάγεται ότι η εν λόγω συσκευή είναι μαγνητόμετρο·  ότι τα αντικειμενικά τεχνικά χαρακτηριστικά της, όπως η υψηλή ακρίβεια και το ευρύ πεδίο μετρήσεως, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·  ότι, βάσει των πληροφοριών που έχουν συγκετρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα· ότι τέτοια είναι, ειδικότερα με την ονομασία «magnetic susceptibility system, comprising of a P.A.R. balance» που κατασκευάζεται από την εταιρεία Oxford Instruments Co. Ltd., Osney Maid, Oxford OX2 ODX / United Kingdom.  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «P.A.R. - Vibrating Sample Magnetometer, model 155», που αποτελεί το αντικείμενο της αιτήσεως της 17ης Ιουλίου 1980 της γερμανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 30 Ιανουαρίου 1981.  Για την 'Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 134 της 31. 5. 1979, σ. 1.  (3) ΕΕ αριθ. L 318 της 13. 12. 1979, σ. 32.